Dulcinea
Store norske leksikon,Språk og litteratur,Litteratur i verden,Europa,Spanias litteratur,Spanias litteratur på 1600-tallet
Dulcinea er en romankarakter, Don Quijotes utkårede kvinne i Cervantes berømte roman. Romanen ble utgitt i to bind i 1605 og 1615 og er et hovedverk i litteraturhistorien.
Navnet kommer av ordet dulce, som betyr søt eller yndig på spansk.Don Quijote er en satire over tidens ridderromaner. Adelsmannen Don Quijote er blitt forvirret av de eventyrlige historiene i ridderromanene, slik at han ikke kan skjelne dikt fra virkelighet. Når han Don Quijote drar ut som en vandrende ridder, gjør han som de riddere han hadde lest om i romanene, og utkårer seg en kvinne. Valget faller på hans ungdoms flamme, bondejenta Aldonza Lorenzo, som i hans fantasi ble inkarnasjonen av all fullkommenhet. Han forandrer hennes navn til det mer opphøyde og klangfulle Dulcinea del Toboso.Dulcinea kan brukes som spøkefull betegnelse på den tilbedte; men har også vært brukt i nedsettende betydning på en elskerinne. Les mer i Store norske leksikon Don Quijote Miguel de Cervantes Saavedra Spanias litteratur Spanias historie Eksterne lenker Dulcinea i Britannica encyklopedia.